stanford-oval/wikipedia huggingface dataset:
ระบบสืบพันธุ์ของมนุษย์
ระบบสืบพันธุ์ของมนุษย์ > ระบบสืบพันธุ์เพศชาย

ระบบสืบพันธุ์เพศชายประกอบด้วยอวัยวะที่อยู่ภายนอกร่างกายและรอบๆ บริเวณเชิงกรานซึ่งทำหน้าที่ในกระบวนการสืบพันธุ์ หน้าที่หลักโดยตรงของระบบสืบพันธุ์เพศชายคือการสร้างเซลล์สืบพันธุ์เพศชายหรือสเปอร์มาโทซัว (spermatozoa) เพื่อใช้ผสมพันธุ์กับไข่
อวัยวะสืบพันธุ์เพศชายแบ่งออกได้เป็น 3 กลุ่ม กลุ่มแรกคือการสร้างและเก็บตัวอสุจิ การสร้างตัวอสุจิเกิดขึ้นภายในอัณฑะที่อยู่ภายในถุงอัณฑะซึ่งช่วยควบคุมอุณหภูมิให้เหมาะสม อสุจิที่ยังไม่เจริญเต็มที่จะเคลื่อนที่ไปยังเอพิดิไดมิส (epididymis) เพื่อพัฒนาและกักเก็บ อวัยวะในกลุ่มที่สองคือต่อมสร้างของเหลวในการหลั่งน้ำอสุจิซึ่งได้แก่ถุงน้ำอสุจิ (seminal vesicles), ต่อมลูกหมาก (prostate) และหลอดนำอสุจิ (vas deferens) และในกลุ่มสุดท้ายคืออวัยวะที่ใช้ในการร่วมเพศและหลั่งน้ำอสุจิในเพศหญิงได้แก่องคชาต ท่อปัสสาวะ หลอดนำอสุจิ และต่อมคาวเปอร์
ลักษณะเฉพาะทางเพศขั้นทุติยภูมิในเพศชายได้แก่ การมีร่างกายสูงใหญ่ โครงร่างกายมีกล้ามเนื้อมากขึ้น เสียงห้าวทุ้ม มีขนตามใบหน้าและลำตัว ไหล่กว้างขึ้น การเจริญของลูกกระเดือกฮอร์โมนที่สำคัญในเพศชายคือแอนโดรเจนและโดยเฉพาะอย่างยิ่งเทสโทสเตอโรน
ระบบสืบพันธุ์ของมนุษย์ > ระบบสืบพันธุ์เพศหญิง

ระบบสืบพันธุ์เพศหญิงประกอบด้วยอวัยวะซึ่งส่วนใหญ่อยู่ภายในร่างกายและรอบๆ บริเวณเชิงกรานซึ่งทำหน้าที่ในกระบวนการสืบพันธุ์ ระบบสืบพันธุ์เพศหญิงประกอบด้วย 3 ส่วนหลัก ได้แก่ ช่องคลอดทำหน้าที่รองรับอสุจิจากเพศชาย, มดลูกซึ่งช่วยรองรับทารกในครรภ์ และรังไข่ทำหน้าที่ผลิตไข่ เต้านมก็เป็นอวัยวะสืบพันธุ์ที่สำคัญอย่างหนึ่งในระยะการดูแลทารก
ช่องคลอดจะเปิดออกภายนอกที่โยนีซึ่งประกอบด้วยแคม คลิตอริส และท่อปัสสาวะ ในระหว่างการมีเพศสัมพันธ์บริเวณเหล่านี้จะหล่อลื่นด้วยเมือกซึ่งคัดหลังจากต่อมบาร์โธลีน (Bartholin's glands) ช่องคลอดต่อเนื่องกับมดลูกโดยมีปากมดลูกอยู่ระหว่างกลาง ในขณะที่มดลูกต่อเนื่องกับรังไข่ผ่านทางท่อนำไข่ ในทุกๆ ช่วงรอบประมาณ 28 วันรังไข่จะปล่อยไข่ออกมาผ่านท่อนำไข่เข้าไปยังมดลูก เยื่อบุมดลูกซึ่งดาดอยู่ด้านในมดลูกและไข่ที่ไม่ได้รับการผสมกับอสุจิจะไหลออกและถูกกำจัดออกไปทุกรอบเดือน ซึ่งเราเรียกกระบวนการนี้ว่า การมีประจำเดือน (menstruation)
ลักษณะเฉพาะทางเพศขั้นทุติยภูมิในเพศหญิงได้แก่ การมีร่างกายเล็กกว่าเพศชาย ร่างกายมีร้อยละของไขมันสูง สะโพกกว้างขึ้น การเจริญของต่อมน้ำนมและเต้านมขยายขนาด ฮอร์โมนเพศที่สำคัญในเพศหญิงคือเอสโตรเจนและโพรเจสเตอโรน
อวัยวะสืบพันธุ์เพศชาย 1. อัณฑะ, 2. เอพิดิไดมิส, 3. คอร์ปัส คาร์เวอร์โนซา, 4. หนังหุ้มปลายอวัยวะเพศชาย, 5. เส้นสองสลึง, 6. รูเปิดท่อปัสสาวะ , 7. ส่วนหัวอวัยวะเพศ, 8. คอร์ปัส สปองจิโอซัม, 9. องคชาต, 10. ถุงอัณฑะ
อวัยวะสืบพันธุ์เพศหญิงภายนอก 1. ขนหัวหน่าว, 2.หนังหุ้มคลิตอริส, 3. คลิตอริส, 4. แคมใหญ่, 5. แคมเล็ก (ปิดช่องคลอด), 6. ฝีเย็บ
วัดโพธิ์ธาตุ

| วัดโพธิ์ธาตุ |
| --- | --- |
วัดโพธิ์ธาตุ

ชื่อสามัญ: วัดโพธิ์ธาตุ
ที่ตั้ง: บ้านชุมแพ ตำบลชุมแพ อำเภอชุมแพ จังหวัดขอนแก่น 40130
นิกาย: มหานิกาย เถรวาท
เจ้าอาวาส: พระครูจารุวรรณสาร
จุดสนใจ: โบราณสถานเจดีย์ญาคุหงส์
กิจกรรม: วัดในพระพุทธศาสนาที่มีกิจกรรมเชิงพุทธตลอดปี ฮีตสิบสอง คลองสิบสี่
 สถานีย่อยพระพุทธศาสนา
วัดโพธิ์ธาตุ ตั้งอยู่ที่ บ้านชุมแพ หมุ่ที่ 10 ตำบลชุมแพ อำเภอชุมแพ จังหวัดขอนแก่น สังกัดคณะสงฆ์ มหานิกาย ที่ดินตั้งวัดมีเนื้อที่ 6 ไร่ 68 ตารางวา น.ส. 3 ก. เลขที่ 560 อาณาเขตทิศเหนือประมาณ 3 เส้น 1 วา 3 ศอก จรดถนนหงษ์ประดิฐ ทิศใต้ประมาณ 3 เส้น จรดถนนเพียแก้ว ทิศตะวันออกประมาณ 1 เส้น 17 วา 2 ศอก จรดถนนราษฎร์บำรุง ทิศตะวันตกประมาณ 2 เส้น 3 วา จรดถนนโพธิ์ธาตุ ก่อตั้งวัดเมื่อ วันที่ 12 มีนาคม พ.ศ 2221 ช่วงต้นรัชสมัยของ สมเด็จพระสรรเพชญ์ที่ 9 หรือ พระเจ้าท้ายสระ พระมหากษัตริย์พระองค์ที่ 32 ของกรุงศรีอยุธยา อ้างอิงจาก หลักฐานทางราชการ ทะเบียนวัดภาค 9 กรมการศาสนา และ ทะเบียนวัดของอำเภอชุมแพ มีพระญาคูหงส์ หงฺสเตโช เป็นเจ้าอาวาสรูปแรก ได้รับพระราชทานวิสุงคามสีมาอุโบสถหลังใหม่เมื่อพุทธศักราช 2526 มีที่ดินธรณีสงฆ์จำนวน 4 แปลง เนื้อที่ 25 ไร่ 2 งาน 74 ตารางวา น.ส. 3 เลขที่ 560 โฉนดที่ดิน เลขที่ 967 และ ส.ค. 1 เลขที่ 154 มีวัดศรีมงคล ตำบลหนองไผ่ อำเภอชุมแพ จังหวัดขอนแก่น เป็นวัดสาขาและพื้นที่ธรณีสงฆ์วัดโพธิ์ธาตุ
พระครูจารุวรรณสาร (จารุวณฺโณ)
อาคารเสนาสนะประกอบด้วย อุโบสถ มีความกว้าง 8.20 เมตร มีความยาว 23.10 เมตร เป็นอาคารคอนกรีตเสริมเหล็กขนาดใหญ่ ก่อสร้างเมื่อ พ.ศ 2519 ศาลากาญจนาภิเษก เป็นอาคารคอนกรีตเสริมเหล็ก 2 ชั้น ก่อสร้างเมื่อ พ.ศ 2539 ศาลาการเปรียญ มีความกว้าง 30.00 เมตร มีความยาว 40.00  เมตร ก่อสร้างเมื่อ พ.ศ 2503 หอระฆังขนาดใหญ่ เป็นอาคารหอสูงคคอนกรีตเสริมเหล็ก  1 หลัง กุฎิพระภิษษุสงฆ์และสามเณร จำนวน 6 หลัง และ ศาลาบำเพ็ญกุศลจำนวน เป็นอาคารคอนกรีตเสริมเหล็กจำนวน 2 หลัง ปูชนียวัตถุสำคัญมีพระประธานในพระอุโบสถหล่อด้วยทองคำแท้ ขนาดหน้าตักกว้าง 1.50 เมตร สูง 2 เมตร ปางมารวิชัย ศิลปะแบบสุโขทัย พระพุทธรูปโบราณสลักจากหินทราย ได้แก่ พระนาคปรก 3  องค์ พระพุทธรูป มีพระนามว่า หลวงพ่อโพธิ์ธาตุ มีหลักใบเสมาหินทรายเก่าที่มีอายุตั้งแต่สมัยทราวดีที่หลงเหลือให้เห็นอยู่ในปัจจุบัน หลักที่ 1 เป็นหลักใบเสมาหินทรายยอดสอบเหลี่ยม มีสันนูนสุงแนวตั้งตรงกลางลำแผ่น ใบที่ 2 เป็นหลักใบเสมาหินทรายครึ่งใบ สันนิฐานว่าแกะสลักเป็นรูปหม้อปูรณฆฏะปลายยาวมีกรีปออกทั้งสองข้าง หลักที่ 3 เป็นหลักรูปทรงเป็นก้อนหินทรายทรงรีผิวเรียบ ทั้ง 3 หลักตั้งอยู่บริเวณชายขอบของโบราณสถานเจดีย์ญาคูหงส์ ส่วนหลักใบเสมาหินทรายโบราณน้อยใหญ่อื่นๆที่เคยอยู่รอบพื้นที่ทำสังฆกรรมอุโบสถหลังเดิม ปัจจุบันไม่พบเห็น
หลักใบเสมาหินทรายวัดโพธิ์ธาตุ
หลักใบเสมาหินทรายครึ่งใบ
ปัจจุบันมีเจดีย์ทั้งหมด 2 องค์ ได้รับการบูรณะปฏิสังขรณ์แล้ว 1 องค์ คือ เจดีย์โพธิ์ธาตุ ได้รับการบูรณะปฏิสังขรป์ในปีพุทธศักราช 2528 สมัยพระครูวิบูลสารนิวิฐ (เจ้าอาวาสวัดโพธิ์ธาตุรูปที่ 17) และ เจดีย์ที่ยังไม่ได้รับการบูรณะ 1 องค์ คือ เจดีย์ญาณคูหงส์ ซึ่งปัจจุบันเป็นโบราณสถานที่มีต้นไม้ ได้แก่ ต้นตะโก ต้นมะเกลือ ต้นแจ้ง ขึ้นคลุมเจดีย์ ซึ่งเป็นที่เคารพสักการะของชาวชุมแพ โดยวัดโพธิ์ธาตุมีความสัมพันธ์กับประวัติศาสตร์ท้องถิ่นชุมชนเมืองชุมแพ ตั้งแต่ยุคแรกเริ่มยุคบุกเบิก โดยเป็นวัดเก่าแก่และวัดประจำอำเภอชุมแพ
บรรยากาศคืนวันบุญเดือน 4
บรรยากาศวันขึ้นปีใหม่ 2567
ลำดับเจ้าอาวาส

| 0 | 1 | 2 | 3 | 4 | 5 |
| --- | --- | --- | --- | --- | --- |
ลำดับเจ้าอาวาสวัดวัดโพธิ์ธาตุ ตำบลชุมแพ อำเภอชุมแพ จังหวัดขอนแก่น
| ลำดับที่ | รายนาม/สมณศักดิ์ | เริ่มวาระ | สิ้นสุดวาระ | หมายเหตุ |  |
| 1 | ท่านญาครูหงส์  หงฺสเตโช | พ.ศ. 2221 | พ.ศ. 2248 |  |  |
| 2 | พระอาจารย์ชาลี  อมโร | พ.ศ. 2248 | พ.ศ. 2261 |  |  |
| 3 | พระอาจารย์วันทา  วนฺทจิตฺโต | พ.ศ. 2261 | พ.ศ. 2278 |  |  |
| 4 | พระอาจารย์คล้อย (ฮ้อย) วินยธโร | พ.ศ. 2278 | พ.ศ. 2296 |  |  |
| 5 | พระอาจารย์พุทธา  พุทฺธเสฏฺโฐ | พ.ศ. 2296 | พ.ศ. 2313 |  |  |
| 6 | พระอาจารย์จันดี  จนฺทโสภโณ | พ.ศ. 2313 | พ.ศ. 2332 |  |  |
| 7 | พระประแดงจันดี  จนฺทปุญฺโญ | พ.ศ. 2332 | พ.ศ. 2352 |  |  |
| 8 | พระอาจารย์คำมี  อภิปุญฺโญ (ล่ามสมบัติ) | พ.ศ. 2352 | พ.ศ. 2369 |  |  |
| 9 | พระอาจารย์หนู  สุทฺธสีโล (เวียงเหล็ก) | พ.ศ. 2369 | พ.ศ. 2382 |  |  |
| 10 | พระอาจารย์คำดี  สุวณฺโณ (ทองล้น) | พ.ศ. 2382 | พ.ศ. 2399 |  |  |
| 11 | พระประแดงมูล  กตปุญฺโญ (โม้แก้ว) | พ.ศ. 2399 | พ.ศ. 2416 |  |  |
| 12 | พระอาจารย์สิงห์  จนฺทสาโร (จันทร์หนองขาม) | พ.ศ. 2416 | พ.ศ. 2435 |  |  |
| 13 | พระประแดงเส็ง  พิมฺพวโร  (มีพิมพ์) | พ.ศ. 2435 | พ.ศ. 2451 |  |  |
| 14 | พระอาจารย์จันดา  จนฺทูปโม | พ.ศ. 2451 | พ.ศ. 2469 | อุปัชฌาย์ |  |
| 15 | พระวิสารทสุธี (พระมหาบด  เกสโว) | พ.ศ. 2469 | พ.ศ. 2485 | เจ้าคณะอำเภอชุมแพ , อุปัชฌาย์ |  |
| 16 | พระปลัดหนูกานต์  กนฺตสีโล | พ.ศ. 2485 | พ.ศ. 2502 |  |  |
| 17 | พระมงคลธรรมภาณี (พระครูวิบูลสารนิวิฐ) | พ.ศ. 2502 | พ.ศ. 2554 | ที่ปรึกษาเจ้าคณะอำเภอสีชมพู , อุปัชฌาย์ |  |
| 18 | พระครูสุโมธานเขตคณารักษ์ ดร. | พ.ศ. 2554 | พ.ศ. 2557 | เจ้าคณะอำเภอชุมแพ , รักษาการเจ้าอาวาสวัดโพธิ์ธาตุ , อุปัชฌาย์ |  |
| 19 | พระครูจารุวรรณสาร ( เกรียง  จารุวณฺโณ ) | พ.ศ. 2557 | ปัจจุบัน | อุปัชฌาย์ |  |
แผนผังวัดโพธิ์ธาตุ

แผนผังแสดงอาคารเสนาสนะศาสนสถานประจำวัดโพธิ์ธาตุ อัพเดทเมื่อวันที่ 6 พฤษภาคม 2567
1 อุโบสถ
2 ศาลากาญจนาภิเษก
3 เจดีย์โพธิ์ธาตุ
4 โบราณสถานเจดีย์ญาคูหงส์
5 อนุสรณ์สถานรำลึกพระมงคลธรรมภาณี
6 หอระฆังใหญ่
7 หอศิลาจารึกประจำวัด
8 ศาลาการเปรียญ (เดิม)
9 ฌาปณสถาน (เมรุ)
10 ศาลาธรรมสังเวช
11 ศาลาบำเพ็ญกุศล
12 ศาลาทั่วไป
13 หอพระพุทธรูป
14 ศาลาทั่วไป
15 ห้องเก็บวัตถุสำคัญประจำวัด
16 ศาลาทั่วไป
17 ศาลาทั่วไป
18 ศาลาพัก
19 อาคารมุงสังกะสี
20 ศาลาทั่วไป
21 ศาลาทั่วไป
22 ศาลาประกอบพิธีกรรมสงฆ์
23 ห้องครัว
24 ห้องน้ำ
25 ศาลาทั่วไป
26 ศาลาทั่วไป
27 กุฏิสำหรับพระภิษษุสามเณร
28 กุฏิสำหรับพระภิษษุสามเณร
29 กุฏิสำหรับพระภิษษุสามเณร
30 กุฏิสำหรับพระภิษษุสามเณร
31 กุฏิวิบูลรังสรรค์ (กุฏิสำหรับพระภิษษุสามเณร)
32 กุฏิสำหรับพระภิษษุเจ้าอาวาสวัด (ปัจจุบัน)
33 ลานกว้างอเนกประสงค์
34 ต้นพระศรีมหาโพธิ์
35 ต้นไทรงาม (ทาลา)
36 ประตูโขลงฝั่งทิศตะวันตก
37 ประตูโขลงฝั่งทิศเหนือ
38 ประตูโขลงฝั่งทิศตะวันออก
39 ประตูเล็กฝั่งทิศใต้
40 ประตูโขลงฝั่งทิศใต้ (เดิม)
41 ศาลาพักรถจักรยานยนต์
บุญประเพณี

โดยวัดโพธิ์ธาตุไม่ได้ยึดถือเอาบุญหรือประเพณีอย่างใดอย่างหนึ่งประเพณีใดประเพณีหนึ่งเป็นจุดเด่น แต่จะยึดถือตามฮีต 12 คลอง 14 ประเพณีวัฒนธรรมอิสานที่ได้ปฏิบัติสืบต่อกันมาตั้งแต่สมัยบรรพบุรุษ ดังนี้
บุญเดือนอ้าย
บุญเดือนยี่
บุญข้าวจี่
บุญผะเหวดเทศน์มหาชาติ
บุญสงกรานต์
บุญเดือนหก (เดิมเป็นบุญบั้งไฟและบุญบวชนาค แต่ในปัจจุบันได้ยกเลิกไปแล้ว)
บุญเบิกบ้าน (บุญซำฮะ)
บุญเข้าพรรษา
บุญข้าวประดับดิน
บุญข้าวสาก
บุญออกพรรษา
บุญกฐิน
ศาสนสถานที่สำคัญ

พระประธานในอุโบสภวัดโพธฺิ์ธาต

แผนผังแสดงอาคารเสนาสนะวัดโพธิ์ธาตุ
พิธีอาราธนาอัญเชิญพระอุปคุต
พิธีอัญเชิญพระเวสสันดรเข้าเมือง
แผนผังอุโบสถหลังเดิมวัดโพธิ์ธาตุ
เจดีย์โพธิ์ธาตุ วัดโพธิ์ธาตุ
โบราณสถานเจดีย์ญาคูหงส์
อุโบสถวัดโพธิ์ธาตุ สร้างเมื่อ วันที่ 5 กันยายน 2519
ศาลากาญจนาภิเษก สร้างเมื่อ วันที่ 4 มีนาคม 2539
โบราณสถานเจดีย์ญาคูหงส์ สร้างเมื่อใดไม่ทราบแน่ชัด
กุฏิวิบูลรังสรรค์ สร้างเมื่อ วันที่ 30 กันยายน 2436
ปฏิมากรรมพระพุทธรูปประจำวันเกิด สร้างแล้วเสร็จเมื่อ วันที่ 10 พฤษภาคม พ.ศ 2567
เจดีย์โพธิ์ธาตุ (ตอนกลางวัน) บูรณะเมื่อ ปีพุทธศักราช 2528
เจดีย์โพธิ์ธาตุ (ตอนกลางคืน) สร้างเมื่อใดไม่ทราบแน่ชัด
อนุสรณ์สถานพระมงคลธรรมภาณี สร้างแล้วเสร็จเมื่อ พ.ศ 2557
หอระฆังใหญ่
ประตูโขลงใหญ่ ฝั่งทิศตะวันออก
โรงเรียนดาราวิทยาลัย

| โรงเรียนดาราวิทยาลัย |
| --- | --- |
Dara Academy
ที่ตั้ง

196 ถนนแก้วนวรัฐ ตำบลวัดเกต อำเภอเมืองเชียงใหม่ จังหวัดเชียงใหม่ 50000
ข้อมูล
ชื่ออื่น: ด.ว. / D.R.A
ประเภท: เอกชน
คติพจน์: สุขภาพเลิศ ปัญญาล้ำ คุณธรรมเยี่ยม
สถาปนา: พ.ศ. 2421 ก่อตั้งโรงเรียน
ผู้ก่อตั้ง: นางโซเฟีย บรัดเลย์ แมคกิลวารี
โรงเรียนพี่น้อง: โรงเรียนกรุงเทพคริสเตียน โรงเรียนวัฒนาวิทยาลัย โรงเรียนปรินส์รอยแยลส์วิทยาลัย
หน่วยงานกำกับ: มูลนิธิแห่งสภาคริสตจักรในประเทศไทย
รหัส: 1150100027
ระดับปีที่จัดการศึกษา: อนุบาล - มัธยมปลาย
สี: แดง   ขาว  
เพลง: เพลงประจำโรงเรียนดาราวิทยาลัย
เว็บไซต์: http://www.dara.ac.th/
โรงเรียนดาราวิทยาลัย มีอายุครบ 130 ปี ในปีคริสต์ศักราช 2008 (พุทธศักราช 2551)
โรงเรียนดาราวิทยาลัย เคยเป็นโรงเรียนสตรีเอกชนแห่งแรกที่ก่อตั้งอยู่นอกกรุงเทพ และเป็นโรงเรียนสตรีเอกชนแห่งแรกประจำจังหวัดเชียงใหม่ อีกทั้งยังเป็นโรงเรียนสตรีแห่งที่2 ในประเทศไทยอีกด้วย พระบาทสมเด็จพระจุลจอมเกล้าเจ้าอยู่หัวโปรดเกล้าฯ พระราชทานนามให้ใช้ชื่อ ตามพระราชอิสสริยยศของ เจ้าดารารัศมี พระราชชายา โรงเรียนดาราวิทยาลัยเริ่มก่อตั้งที่แรกเมื่อปีพ.ศ.2413 และเริ่มสอนเมื่อปีพ.ศ.2418  โดยมีนักเรียนรุ่นแรกจำนวน 8คน เดิมชื่อว่า โรงเรียนสตรี ณ ปัจจุบันเปลี่ยนเป็นคริสจักรที่1 เชียงใหม่ แต่โรงเรียนดาราวิทยาลัยได้มีการสถาปนาโรงเรียนขึ้นเมื่อปี พ.ศ.2421 โดยปัจจุบันเป็นโรงเรียนขนาดใหญ่และเก่าแก่ในจังหวัดเชียงใหม่ โรงเรียนแห่งนี้นับตั้งแต่วันที่มีการสถาปนาขึ้นมีอายุแล้ว 147 ปี หรือเมื่อนับตั้งแต่ปีที่เริ่มก่อตั้งขึ้นครั้งแรกจะมีอายุแล้ว 155 ปี และยังเป็นโรงเรียนที่เก่าแก่มากที่สุดเป็นอันดับที่3 ของประเทศไทย
หลักสูตร

เปิดทำการสอนตั้งแต่ ชั้นเตรียมอนุบาล จนถึง มัธยมศึกษาปีที่ 6
ดำเนินการเรียนการสอนตามหลักสูตรการศึกษาขั้นพื้นฐานพุทธศักราช 2544 โดยในรายวิชาภาษาอังกฤษได้มีหลักสูตรพิเศษที่เรียนกับเจ้าของภาษาโดยเฉพาะในรายวิชาภาษาอังกฤษ เรียกว่า โปรแกรม NP และในระดับช่วงชั้นที่ 3 ม.1-ม.3 ได้มีการบรรจุวิชาภาษาจีนไว้เป็นวิชาเรียนในรายวิชาเสริมทักษะภาษาต่างประเทศโดยนักเรียนทุกคนจะได้เรียนในรายวิชานี้เนื่องจากเห็นความสำคัญของภาษาจีนที่จะมีความสำคัญมากในอนาคต
โปรแกรมการเรียนภาษาอังกฤษโดยเจ้าของภาษา
โปรแกรมการเรียนภาษาอังกฤษโดยเจ้าของภาษาเป็นหลักสูตรเฉพาะ ที่นักเรียนจะได้เรียนกับครูเจ้าของภาษาจำนวน 4 หรือ 5 ครั้งต่อสัปดาห์ ซึ่งโปรแกรมนี้มีตั้งแต่ชั้นอนุบาล ถึง มัธยมศึกษาปีที่ 6
ใน 1 ชั้นเรียนจะมีจำนวนนักเรียนไม่เกิน 35 คน (เปรียบเทียบกับชั้นเรียนปกติที่มีจำนวนนักเรียนถึง 55 คน) นักเรียนจะได้เรียนในห้องเรียนปรับอากาศ ที่ติดตั้งเทคโนโลยีที่ทันสมัย รวมถึงอุปกรณ์เสียง / วีดีโอ  สมาร์ททีวี  และคอมพิวเตอร์ ทั้งนี้ขึ้นอยู่กับระดับของชั้นเรียน
ครูผู้สอนจะเน้นทักษะ การพูด การฟัง การอ่าน และการเขียน นักเรียนจะได้ไปทัศนศึกษา เข้าค่ายภาษาอังกฤษ ร่วมงาน NP เล่นละครภาษาอังกฤษ และทำหนังสือพิมพ์ พร้อมวารสาร The Dara Star รายปี
โปรแกรมการเรียนไตรภาษา (Trilingual E Plus + Program)
โปรแกรมการเรียนไตรภาษา เน้นการเรียนรู้ผ่านการบูรณาการเนื้อหาและภาษา ทั้งภาษาไทย ภาษาอังกฤษ และภาษาจีน  พัฒนาทักษะภาษาวิชาการและภาษาเพื่อการสื่อสาร   ตามหลักการ : ภาษาใช้ในการเรียนรู้เช่นเดียวกับใช้ในการสื่อสาร
วิชาเป็นตัวกำหนดเนื้อหาการเรียนการสอน  การใช้ภาษาในการเรียนรู้ในขณะเดียวกันกับเรียนรู้ที่จะใช้ภาษา พัฒนาทักษะการคิดที่เชื่อมโยงกับรูปแบบความคิดทั้งความเข้าใจที่เป็นรูปธรรม นามธรรม และความเข้าใจในภาษา รวมถึงการเปิดรับมุมมองที่แตกต่างและความเข้าใจร่วมกันซึ่งทำให้มีความตระหนักรู้ในตนเองและผู้อื่นเพิ่มขึ้น ผ่านกิจกรรมตามจุดเน้นของรายวิชาแต่ละชั้นปีและ Clubs ที่ทันสมัยและหลากหลาย มุ่งเน้นให้ผู้เรียนเกิดสมรรถนะการสื่อสารภาษาอังกฤษและภาษาจีน การคิดเชิงวิพากษ์และการคิดแก้ปัญหา การคิดสร้างสรรค์และการร่วมมือ และทักษะการมองอนาคต
มัธยมปลาย

แผนกมัธยมศึกษาตอนปลายมีแผนการเรียน ดังนี้
วิทยาศาสตร์ - คณิตศาสตร์
วิทยาศาสตร์ - คณิตศาสตร์ (เตรียมวิศวกรรม)
ห้องเรียนพิเศษวิทยาสาสตร์และคณิตศาสตร์ ตามแนวทาง สสวท.
อังกฤษ - คณิตศาสตร์
อังกฤษ - ฝรั่งเศส
อังกฤษ - เยอรมัน
อังกฤษ - ญี่ปุ่น
อังกฤษ - จีน
อังกฤษ - เทคโนโลยี
อังกฤษ - เกาหลี
อังกฤษ - บริหารธุรกิจ
เทคโนโลยีสารสนเทศ
เทคโนโลยีการอาหาร
บุคคลมีชื่อเสียง

นิว - นภัสสร สุวรรณานนท์ (นิว จิ๋ว) ดารานักร้องชื่อดัง
พลอย - ภัทรากร ตั้งศุภกุล นักแสดง สังกัดช่อง 3 เอชดี
ณิชา - ณัฏฐณิชา ดังวัธนาวณิชย์ นักแสดง สังกัดช่อง 3 เอชดี
ส้มโอ - ธราภา กงทอง Dutchie Girl 2008, นักแสดง สังกัดช่อง 7HD (2551-2554)
เมอร์ซี่ อาร์สยาม จูเนียร์
ลักขณา ปันวิชัย (คำ ผกา) นักเขียน คอลัมนิสต์ นักวิจารณ์การเมือง
โรงเรียนรางวัลพระราชทาน

โรงเรียนรางวัลพระราชทาน ระดับมัธยมศึกษา (ขนาดใหญ่) ประจำปีการศึกษา 2539[ต้องการอ้างอิง]
โรงเรียนรางวัลพระราชทาน ระดับก่อนประถม (ขนาดใหญ่) ประจำปีการศึกษา 2547[ต้องการอ้างอิง]
โรงเรียนรางวัลพระราชทาน ระดับประถมศึกษา (ขนาดใหญ่) ประจำปีการศึกษา 2550[ต้องการอ้างอิง]
กิจกรรมสำคัญ

วันพระราชชายา ตรงกับวันที่ 9 ธันวาคม มีกิจกรรมงานสังสรรค์ที่เรียกกว่า "ดาราไนท์" ในตอนกลางคืน โดยที่ศิษย์เก่าจะมารวมตัวกันอีกครั้งหนึ่ง
พิธีจบหลักสูตร หรือเรียกว่า Baccalaureate หรือ "วันแบ็ก" ตามความนิยมของนักเรียน ซึ่งในงานนี้จะจัดขึ้นให้แก่นักเรียนชั้นมัธยม 3 และมัธยม 6 ที่จะจบ จัดขึ้นในแบบของศาสนาคริสต์โปรเตสแตนท์ในเดือนกุมภาพันธ์
แหล่งข้อมูลอื่น

เว็บไซต์โรงเรียนดาราวิทยาลัย
เว็บไซต์ ดาราวิทยาลัยนิวส์ เก็บถาวร 2016-03-05 ที่ เวย์แบ็กแมชชีน
| ด ค กสถาบันการศึกษาและสถาบันการแพทย์ในเครือมูลนิธิแห่งสภาคริสตจักรในประเทศไทย |
| --- | --- | --- |
| มหาวิทยาลัย | คริสเตียน • พายัพ |  |
| โรงเรียน | กุญแจคริสเตียนวิทยา • คริสเตียนเยอรมันเชียงใหม่ • เคนเน็ตแม็คเคนซี • เจริญราษฎร์ • เชียงรายวิทยาคม • เชียงใหม่คริสเตียน • ดาราวิทยาลัย • ตรังคริสเตียนศึกษา • น่านคริสเตียนศึกษา • นานาชาติเชียงใหม่ • บำรุงวิทยา • ปรินส์รอยแยลส์วิทยาลัย • ปรินส์รอยแยลส์วิทยาลัยเวียงป่าเป้า • ผดุงราษฎร์ • รังษีวิทยา • วัฒนาวิทยาลัย • วิชชานารี • ศรีธรรมราชศึกษา • ศรีธรรมราชศึกษา สุราษฎร์ธานี • สว่างวิทยา • สหคริสเตียนศึกษา • สัจจพิทยา • สืบนทีธรรม • สุริยวงศ์ • อรุณประดิษฐ • อุดรคริสเตียนวิทยา • คริสเตียนบึงกาฬ |  |
| โรงพยาบาล | กรุงเทพคริสเตียน • กรุงเทพคริสเตียนนครปฐม • แพร่คริสเตียน • แมคคอร์มิค • โอเวอร์บรุ๊ค • คริสเตียนแม่นํ้าแควน้อย • แวนแซนต์วูร์ด • ผู้สูงอายุแมคเคน |  |
หมวดหมู่
↑  "Dara Museum - 18. หมอแมคกิลวารี มิชชั่นนารีคนแรกของเชียงใหม่ และรัฐประหารครั้งสำคัญของล้านนา". sites.google.com.
ป้ายหน้าโรงเรียนดาราวิทยาลัย สร้างขึ้นใหม่เนื่องในโอกาสครบรอบ 130 ปี โรงเรียนดาราวิทยาลัย
ทริป.คอม

| --- | --- |

ประเภทของธุรกิจ: Private
ประเภท: บริษัทการจองการท่องเที่ยวออนไลน์
ภาษาที่ใช้ได้: 14
เจ้าของ: The Ctrip Group
อุตสาหกรรม: Travel, Hotel, Information technology
ยูอาร์แอล: www.trip.com
เปิดตัว: 2017
Trip.com เว็บไซต์การจองการท่องเที่ยวออนไลน์ เปิดตัวเป็นครั้งแรกในปลายปี 2560 ให้บริการผ่านทางเว็บไซต์และแอปพลิเคชันมือถือทั้งในระบบปฏิบัติการแอนดรอยด์และ iOS โดย Ctrip.com International, Ltd. (Nasdaq: CTRP) บริษัทผู้นำด้านการจองการท่องเที่ยวออนไลน์ที่ใหญ่เป็นอันดับ 2 ของโลก และยังเป็นบริษัทแม่ของ Skyscanner ได้เข้าซื้อโดเมน Trip.com ในปี 2560 เพื่อขยายบริการให้เข้าถึงกลุ่มลูกค้าในตลาดนานาชาติ
Trip.com ให้บริการการจองเที่ยวบิน โรงแรม และตั๋วรถไฟออนไลน์ โดยจากข้อมูลบนเว็บไซต์ ผู้ใช้สามารถจองโรงแรมและที่พักได้มากกว่า 1,200,000 แห่ง เที่ยวบินสู่เมืองท่องเที่ยวยอดนิยมทั่วโลกกว่า 5,000 เมือง และตั๋วรถไฟใน 5 ประเทศ ได้แก่ สหราชอาณาจักร, เยอรมนี, เกาหลีใต้, จีนไต้หวัน และจีน
Trip.com ยังมีบริการสนับสนุนลูกค้ามากกว่า 19 ภาษา ได้แก่ ภาษาอังกฤษ, จีนแบบดั้งเดิม, ญี่ปุ่น, เกาหลี, รัสเซีย, เยอรมัน, ฝรั่งเศส, สเปน, อินโดนีเซีย, มาเลย์ และไทย พร้อมด้วยเว็บไซต์ภาษาอังกฤษแบบออสเตรเลีย สิงคโปร์ และฮ่องกง นอกจากนั้น เรายังเปิดให้บริการเพิ่มอีก 2 ภาษาคือ เวียดนามและฟิลิปปินส์ ผ่านทางแอปพลิเคชันมือถือ
ประวัติบริษัท

พฤศจิกายน 2560 – Trip.com เปิดให้บริการอย่างไม่เป็นทางการ
มกราคม 2561 – Trip.com เปิดให้บริการอย่างเป็นทางการ
กุมภาพันธ์ 2561 – Trip.com เปิดให้บริการซื้อตั๋วรถไฟในประเทศเกาหลีใต้ ถือเป็นบริษัทด้านการจองการท่องเที่ยวออนไลน์รายแรกที่เปิดบริการขายตั๋วรถไฟ Korail ออนไลน์
มีนาคม 2561 – Trip.com เปิดให้บริการรถเช่าผ่านเว็บไซต์ภาษาอังกฤษ โดยผู้ใช้สามารถจองบริการรถเช่าได้ใน 6,000 เมืองทั่วโลก
มิถุนายน 2561 – Trip.com เปิดให้บริการรับส่งสนามบินผ่านเว็บไซต์ภาษาอังกฤษ รวมถึงฮ่องกง โดยในปัจจุบันให้บริการมากกว่า 200 เมืองใน 55 ประเทศ
ประวัติโดเมน

ในปี 2560 Ctrip ได้เข้าซื้อโดเมน Trip.com (เดิมชื่อ Gogobot) และยังเปิดให้บริการอย่างต่อเนื่อง โดยในปัจจุบันได้ใช้ชื่อ Trip by Skyscanner
ดูเพิ่ม

เว็บไซต์ทางการ Trip.com
ซูซูกิ อัลโต้

| ซูซูกิ อัลโต้ |
| --- | --- |

ภาพรวม
บริษัทผู้ผลิต: ซูซูกิ
เริ่มผลิตเมื่อ: พ.ศ. 2522 - ปัจจุบัน
ตัวถังและช่วงล่าง
รูปแบบตัวถัง: คูเป้ 2 ประตู แฮทช์แบค 3 ประตู รถตู้ 3 ประตู แฮทช์แบค 5 ประตู
รุ่นที่คล้ายกัน: ไดฮัทสุ มิร่า มาสด้า คารอล ซูบารุ พลีโอ มิตซูบิชิ มินิกา/อีเค นิสสัน พิโน ฮอนด้า เอ็นวัน
ระยะเหตุการณ์
รุ่นก่อนหน้า: ซูซูกิ ฟรอนเต
ซูซูกิ อัลโต้ (อังกฤษ: Suzuki Alto) เป็นรถยนต์นั่งเคคาร์ (Kei Car) ผลิตโดย ซูซูกิ ผู้ผลิตรถยนต์ขนาดเล็กและรถยนต์เอนกประสงค์ชั้นนำจากประเทศญี่ปุ่น เปิดตัวครั้งแรกในปี พ.ศ. 2522 และถูกส่งออกไปจำหน่ายในหลายประเทศ โดยมีตลาดหลักอยู่ที่ญี่ปุ่นซึ่งเป็นประเทศที่นิยมใช้รถยนต์ขนาดเล็ก เนื่องจากถนนในญี่ปุ่นค่อนข้างแคบ อัลโต้จึงได้รับความนิยมมากในประเทศญี่ปุ่น
รุ่นที่ 1 (SS30/SS40; พ.ศ. 2522-2527)

ซูซูกิ อัลโต้ รุ่นที่ 1 เปิดตัวเมื่อเดือนพฤษภาคมปี พ.ศ. 2522 ออกมาแทนรุ่นเก่า คือ ซูซูกิ ฟรอนเต (อังกฤษ: Suzuki Fronte) ซึ่งเปิดตัวมาตั้งแต่ปี พ.ศ. 2505 และเลิกผลิตไปในปี พ.ศ. 2533 โดยอัลโต้ มีเครื่องยนต์ 0.5 ลิตร แต่ซีซีต่างกัน มีรุ่น 539 และ 543 ซีซี มีตัวถังแฮทช์แบค 3 และ 5 ประตู ใช้ระบบขับเคลื่อนล้อหน้า ในช่วงแรกที่เปิดตัวมีเฉพาะรุ่นเกียร์ธรรมดา 4 สปีด จนในปี พ.ศ. 2523 จึงได้เปิดตัวรุ่นเกียร์อัตโนมัติ 2 สปีด และฐานการประกอบอยู่ที่ประเทศญี่ปุ่น
อัลโต้รุ่นที่ 1 นี้ เป็นรถที่สร้างปรากฏการณ์ต่อตลาดยานยนต์ญี่ปุ่น ด้วยการเป็นรถยนต์ที่ราคาถูกที่สุดในสมัยนั้น เพียงแค่ 470,000 เยน หากเทียบกับรถยนต์และสินค้าอื่นๆ จะพบว่าราคาขายของอัลโต้นั้นถูกมาก เช่น โตโยต้า โคโรลล่า ราคาในขณะนั้น 924,000 เยน โตโยต้า สตาร์เลท ราคาในขณะนั้น 823,000 เยน ซูซูกิ ฟรอนเต ราคาในขณะนั้น 655,000 เยน คอมพิวเตอร์ ราคาในขณะนั้น 123,000 เยน โทรทัศน์สี ราคาในขณะนั้น 140,000 เยน เครื่องเล่นวีดีโอ ราคาในขณะนั้น 280,000 เยน วิทยุกระเป๋าหิ้ว ราคาในขณะนั้น 72,500 เยน จากการที่ราคาขายถูกมาก ทำให้สามารถเป็นอันดับ 1 ของตลาด K-Car ญี่ปุ่นได้ในเวลาอันรวดเร็ว
ในประเทศไทย Suzuki Motor ประเทศไทยเคยสั่ง Alto รุ่นนี้เข้ามาประกอบขายในประเทศไทยเมื่อปี พ.ศ. 2524 ในชื่อ Suzuki Fronte ได้รับความนิยมแบบพอขายได้ และเลิกผลิตและจำหน่ายในปี พ.ศ. 2528 เนื่องจากยอดขายเริ่มต่ำลงไปเรื่อยๆ ราคาของรถยนต์ในสมัยนั้นถือว่าไม่แพงมากนัก ผู้บริโภคคิดว่าจ่ายเงินเพิ่มอีกนิดเพื่อซื้อรถยนต์ที่มีขนาดใหญ่กว่าดีกว่า ทำให้ Fronte ต้องยุติบทบาทลงไปในที่สุด
รุ่นที่ 2 (CA/CB/CC; พ.ศ. 2527-2531)

ซูซูกิ อัลโต้ รุ่นที่ 2 เปิดตัวเมื่อปี พ.ศ. 2527 ใช้โครงสร้างวิศวกรรมร่วมกับ ซูซูกิ เซอร์โว ยังคงมีฐานการประกอบที่ญี่ปุ่นเช่นเดิม แต่ได้ขยายฐานการประกอบไปที่ประเทศจีน ใช้ระบบขับเคลื่อนล้อหน้า นอกจากนี้ เป็นรุ่นแรกที่มีตัวถังคูเป้ 2 ประตู มีเครื่องยนต์ 0.5 และ 0.8 ลิตร ใช้เกียร์ธรรมดา 4 และ 5 สปีด และเกียร์อัตโนมัติ 2 และ 3 สปีด เลิกผลิตในปี พ.ศ. 2531 และเลิกผลิตในตลาดยุโรปเมื่อปี พ.ศ. 2536
รุ่นที่ 3 (CL/CM/CN/CP/CR/CS; พ.ศ. 2531-2537)

ซูซูกิ อัลโต้ รุ่นที่ 3 เปิดตัวเมื่อปี พ.ศ. 2531 รุ่นนี้ได้ยกเลิกการประกอบที่จีน และยกเลิกตัวถังคูเป้ 2 ประตู มีเครื่องยนต์ 0.5 และ 0.7 ลิตร ใช้ระบบขับเคลื่อนล้อหน้าตามเดิม มีเกียร์ธรรมดา 4 และ 5 สปีด และเกียร์อัตโนมัติ 3 สปีด
รุ่นที่ 4 (HA11; พ.ศ. 2537-2541)

ซูซูกิ อัลโต้ รุ่นที่ 4 เปิดตัวเมื่อปี พ.ศ. 2537 ยังคงมีตัวถังแฮทช์แบค 3 และ 5 ประตูเหมือนเดิม ส่วนเครื่องยนต์มีเครื่องยนต์ขนาด 0.7 ลิตร (657 และ 658 ซีซี)
รุ่นที่ 5 (HA12; พ.ศ. 2541-2547)

ซูซูกิ อัลโต้ รุ่นที่ 5 เปิดตัวเมื่อปี พ.ศ. 2541 เป็นรุ่นแรกที่มีการประกอบในปากีสถาน มีรุ่นแฮทช์แบค 3 และ 5 ประตู และรถตู้ 3 ประตู มีเครื่องยนต์ 0.7 (657 และ 658 ซีซี) และ 1.0 ลิตร ใช้เกียร์ธรรมดา 4 และ 5 สปีด เกียร์อัตโนมัติ 3 และ 4 สปีด และเกียร์อัตโนมัติแบบ CVT ระยะฐานล้อ 2,360 มม. ความยาว 3,395 มม. ความกว้าง 1,475 มม. ความสูง 1,440-1,455 มม. และน้ำหนักของตัวรถ 630-800 กก.
รุ่นที่ 6 (HA24; พ.ศ. 2547-2552)

ซูซูกิ อัลโต้ รุ่นที่ 6 เปิดตัวเมื่อปี พ.ศ. 2547 รุ่นนี้มีตัวถังแบบเดียวคือแบบแฮทช์แบค 5 ประตู เป็นรุ่นแรกที่ซูซูกิประกอบไปให้มาสด้า ในชื่อ มาสด้า คารอล (อังกฤษ: Mazda Carol) และรุ่นนี้นิสสันก็ได้นำไปขายในชื่อ นิสสัน พิโนอีกด้วย
รุ่นที่ 7 (HA25; พ.ศ. 2552-2557)

ซูซูกิ อัลโต้ รุ่นที่ 7 เปิดตัวเมื่อปี พ.ศ. 2552 เป็นรุ่นที่ผลิตอยู่ในปัจจุบัน มีเครื่องยนต์ 0.8 ลิตร (796 ซีซี) มีฐานการประกอบอยู่ที่ประเทศอินเดียและญี่ปุ่น มีตัวถังแฮทช์แบค 5 ประตู ระยะฐานล้อ 2,400 มม. ความยาว 3,395 มม. ความกว้าง 1,475 มม. และความสูง 1,535 มม. มีเกียร์ธรรมดา 5 สปีด เกียร์อัตโนมัติ 4 สปีด และเกียร์อัตโนมัติแบบ CVT ในอินเดียจะขายในชื่อ Maruti Suzuki Alto 800 เพื่อมาแทน Maruti Suzuki 800 ที่นำซูซูกิ อัลโตรุ่น ปี 2526 มาลากขายถึง 29 ปี และเป็น Alto สำหรับตลาดโลกอีกด้วย ซึ่งหน้าตาจะแตกต่างกับ Alto เวอร์ชันญี่ปุ่น จัดอยู่ในพิกัดรถ City Car เครื่องยนต์ 1.0 ลิตร ระบบเกียร์เหมือนกับเวอร์ชันญี่ปุ่น แต่ไม่มีรุ่นเกียร์อัตโนมัติ CVT
รุ่นที่ 8 (HA36S/V; พ.ศ. 2557-ปัจจุบัน)

หลังเปิดตัวเจนที่ 8 ไปได้สักพัก ทำให้ Suzuki Alto ยังคงจำหน่ายต่อไปและยังยืนหยัด ในฐานะรถเล็ก Kei Car ขวัญใจชาวยุ่น จนมียอดขายสูงจนถึงทุกวันนี้
ล่าสุดเว็บรถญี่ปุ่นที่ชื่อ Kakaku เผยข้อมูลมาว่าเตรียมที่จะปรับโฉมครั้งแรกในรอบ 3 ปี ให้กับ Suzuki Alto ป้องกันแชมป์ไม่ให้คู่แข่งแย่งยอดขายไป โดยการปรับครั้งนี้จะมีในส่วนภายนอก เริ่มต้นที่ ไฟหน้า กระจังหน้า กันชหน้าไปจนถึงด้านท้าย สำหรับภายในยังคงดีไซน์แผงคอนโซลหน้า เช่นเดิม แต่มีการปรับรายละเอียดทั้งสไตล์ตกแต่งและวัสดุหุ้มเบาะใหม่ เพื่อความทันสมัยมากขึ้น
Suzuki Alto Van VP (HA36V)
Suzuki Alto Van VP (HA36V)
Suzuki Alto X two tone (HA36S)
Suzuki Alto RS (HA36S)
Suzuki Alto RS (HA36S)
Suzuki Alto Works (HA36S)
Suzuki Alto Works (HA36S)
Interior (Alto X)
Interior (Alto Works)